ครม.เห็นชอบหวยออนไลน์ตามข้อเสนอ ปปช.
ครม.เห็นชอบข้อเสนอแนะ "หวยออนไลน์" ป.ป.ช. เตือนกำหนดรูปแบบ-ปริมาณชัด จัดสรรคืนสังคม
9 ต.ค. 2555

ครม.เห็นชอบข้อเสนอแนะ "หวยออนไลน์" ป.ป.ช. เตือนกำหนดรูปแบบ-ปริมาณชัด จัดสรรคืนสังคม




นายภักดีหาญส์ หิมะทองคำ รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรีเห็นชอบข้อเสนอของคณะกรรมการป้องกันและปราบปรามการทุจริตแห่งชาติ (ป.ป.ช.) เพื่อให้สำนักงานสลากกินแบ่งรัฐบาลเดินหน้าการจำหน่ายเลขท้าย 2 ตัว 3 ตัว ด้วยเครื่องอัตโนมัติ เพื่อแก้ไขปัญหาสลากเกินราคาและความต้องการของผู้ซื้อ เพราะจะทำให้หาซื้อสลากได้ตามเครื่องจำหน่าย ขณะที่รางวัลจะแปรผันไปตามจำนวนผู้ซื้อสลาก จึงไม่จำเป็นต้องซื้อผ่านตัวแทนจำหน่าย ซึ่งแก้ไขปัญหาสลากเกินราคาได้จริง และลดการทุจริตในการจัดสรรโควตาให้พ่อค้าคนกลาง ป้องกันการฟอกเงินของกลุ่มนักการเมืองและเจ้าหน้าที่รัฐ
นอกจากนี้ สำนักงานสลากฯ ควรกำหนดแนวทางการใช้เงินจากการจำหน่ายสลากบนดิน เพื่อประโยชน์ทางสังคม และควรจัดสรรเงินให้กองทุนต่อต้านการเล่นการพนัน เพื่อป้องกันไม่ให้เยาวชนเข้าไปเกี่ยวข้องกับสลากบนดิน โดยจะต้องมีคณะกรรมการตรวจสอบการใช้เงินด้วยความโปร่งใส และควรออกข้อกำหนดห้ามเยาวชนจำหน่ายสลากดังกล่าว